**Alb-negru**

*M. Andrei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cred că sunt orb.

Sau poate-s paranoic, încercând

într-un mod eroic

să văd albul din negru.

Regretul este că nu disting și trebuie să mă chiorăsc minute bune.

[...]

Petale și parfum și rochii și glume,

metale și cioburi și plânset și urlet.

M-am speriat degeaba.

Văd că ochii își fac treaba, și totuși...

caii-mi recomandă ochelari.

Rame groase ca pereții din beton,

rețeta ideală pentru peisajul monoton.

Au lentile negre pentru zile-apăsătoare,

cu scânduri în cârcă aspiră spre soare.

Dar astea-s prostii...

Luna e mult mai aproape,

praf de stele presărat peste pleoape.

Iar în jur sunt numai ochelari și e plin de utopie,

și tot orbii ne-arată că suferim de miopie...